b'\n_START_ARTICLE_\nDriftsledelse\n_START_PARAGRAPH_\nDriftsledelse (engelsk Operations management) er studiet i virksomhedsdrift, og besk\xc3\xa6ftiger sig med alle processer i virksomheden fra input s\xc3\xa5som r\xc3\xa5materialer, arbejdskraft og transport - til output i form af varer og serviceydelser._NEWLINE_Driftsledelse er et paraplybegreb, der d\xc3\xa6kker over mange underbegreber, der alle drejer sig om optimal ressourceudnyttelse og effektivitet, s\xc3\xa5som supply chain management, Lean og teknologi. Filosofien er, at selv sm\xc3\xa5 besparelser i r\xc3\xa5varer eller tid, kan f\xc3\xb8re til store besparelser for en virksomhed. Hvis en fragtvirksomhed fx kan spare 1 \xc3\xb8re per pakke der transporteres, kan dette blive til store summer hvis der fragtes mange pakker. Operations management besk\xc3\xa6ftiger sig dog ikke kun med besparelser, men ogs\xc3\xa5 med kvalitet, leveringsdygtighed, produktdesign og lagerstyring._NEWLINE_I driftsledelse behandles omfang, metoder, frekvenser, kvalitetssikring, milj\xc3\xb8, sikkerhed og \xc3\xb8konomi. Driftsledelse s\xc3\xa6tter drift og vedligeholdelse i system. Med kendskab til drifts- og vedligeholdelsesopgavernes helhed (Drift- og vedligeholdelsesplan) opstilles ofte et budget for opgavernes \xc3\xb8konomi. Igennem korrekt driftsledelse kan ressourcespild minimeres._NEWLINE_Udf\xc3\xb8res drifts- og vedligeholdelsesarbejde, p\xc3\xa5 baggrund af rette faglige foruds\xc3\xa6tninger igennem kompetent driftsledelse, belyses og behandles muligheden for optimering af \xc3\xb8konomi og kvalitet hurtigst muligt \xe2\x80\x93 og milj\xc3\xb8hensyn samt besparelser opn\xc3\xa5s hurtigst._NEWLINE_Operations management kan omfatte alle niveauer af en virksomhed, fra strategi, til styring af enkelte medarbejdere og maskiner, ligesom det kan omfatte alle led i en forsyningsk\xc3\xa6de, helt fra oprindelsen af r\xc3\xa5varene, til afskaffelse af produktet efter dets levetids oph\xc3\xb8r.\n_START_SECTION_\nDriftsledelse og byggeri\n_START_PARAGRAPH_\nI forbindelse med drift og vedligeholdelse af bygninger og de dertil h\xc3\xb8rende tekniske anl\xc3\xa6g, for boligforeninger og erhverv kan drifts- og vedligeholdelsesarbejde i de fleste tilf\xc3\xa6lde optimeres ved at anvende en kompetent driftsleder, som j\xc3\xa6vnligt bes\xc3\xb8ger ejendomme og h\xc3\xa5ndterer problemstillinger i forbindelse med driften._NEWLINE_En r\xc3\xa6kke danske virksomheder udf\xc3\xb8rer driftsledelse af byggeri, hvor \xc3\xb8konomi-optimering behandles._NEWLINE_For store koncernvirksomheder haves ofte egne drifts- og serviceafdelinger hvor driftsledelse anvendes. Herunder kan n\xc3\xa6vnes Maersk, Novo Nordisk mv.'